युवा र विद्यार्थीहरूमा बढ्दै गएको सरकारप्रतिको अलगावले नै राहुल गान्धीको राजनीतिक क्यारियरलाई जीवनदान गरेको हो । हालसम्म नेपथ्यमा रहेका रोजगार, शिक्षा र स्वास्थ्य जस्ता मुद्दा राजनीतिको केन्द्रमा स्थापित हुँदै गएका छन् भने साप्रदायिक धुव्रीकरणको राजनीतिले आफ्नो भारतव्यापी स्वीकार्यता गुमाउँदै गएको छ । तर हिन्दीमा भने जस्तै ‘मरा हाथी भी एक लाखका होता है’, धार्मिक कट्टरताको राजनीति लोप भएको छैन कि त्यो झनै उफानमा छ । यस युवा फयाक्टरले नै भारतीय जनता पार्टीका लागि गुजरातमा समीकरण बिगारी दिएको हो ।
